CELEX: C2007/069/46
Language: da
Date: 2007-03-24 00:00:00
Title: Sag T-14/07: Sag anlagt den 15. januar 2007 — Forbundsrepublikken Tyskland mod Kommissionen

24.3.2007   
            
            
               DA
            
            
               Den Europæiske Unions Tidende
            
            
               C 69/20
            
         Sag anlagt den 15. januar 2007 — Forbundsrepublikken Tyskland mod Kommissionen
   (Sag T-14/07)
   (2007/C 69/46)
   Processprog: tysk
   Parter
   
      Sagsøger: Forbundsrepublikken Tyskland (ved M. Lumma og C. Schulze-Bahr, som befuldmægtigede, bistået af Rechtsanwalt C. von Donat)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning K(2006) 5163 endelig udg. af 3. november 2006 om nedsættelse af det tilskud fra EFRU, der ved Kommissionens beslutning K(95) 1427 af 11. juli 1995 blev bevilget til Nordrhein-Westfalens handlingsplan inden for rammerne af fællesskabsinitiativet for små og mellemstore virksomheder (SMV) (EFRU nr. 94.02.10.029), annulleres, for så vidt som nedsættelsen går ud over den del af EFRU-tilskuddet, der ikke er udnyttet
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Ved den anfægtede beslutning har Kommissionen nedsat tilskuddet fra Den Europæiske Fond for Regionaludvikling (EFRU) til Nordrhein-Westfalens handlingsplan inden for rammerne af fællesskabsinitiativet for SMV.
   Til støtte for søgsmålet har sagsøgeren gjort gældende, at den anfægtede beslutning er i strid med Kommissionens godkendelsesbeslutning K(95) 1427 af 11. juli 1995.
   Derudover er den i strid med artikel 24, stk. 2, i forordning nr. 4253/88 (1), da betingelserne for nedsættelse ikke er opfyldt. Sagsøgeren gør i denne forbindelse navnlig gældende, at afvigelserne fra den vejledende finansieringsplan ikke udgør en betydelig ændring af programmet.
   Selv hvis der skulle foreligge en betydelig ændring af programmet, gør sagsøgeren gældende, at Kommissionen tidligere har meddelt sit samtykke gennem dens »Retningslinjer for den finansielle afslutning af de operationelle foranstaltninger (1994-1999) inden for rammerne af strukturfondene «(SEK (1999) 1316).
   Såfremt det antages, at betingelserne for en nedsættelse er opfyldt, gør sagsøgeren gældende, at Kommissionen ikke har gjort brug af det skøn, som er tildelt den, med hensyn til det konkrete program. Ifølge sagsøgeren skulle Kommissionen have foretaget en afvejning med hensyn til, om en nedsættelse af EFRU-tilskuddet forekom rimelig.
   
      (1)  Rådets forordning (EØF) nr. 4253/88 af 19.12.1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (EFT L 374 af 31.12.1988, s. 1).